**גולשן ביירקטאר צ'ולאקואולו** (בטורקית: **Gülşen Bayraktar Çolakoğlu**; נולדה ב-29 במאי 1976) היא זמרת-יוצרת ומלחינה טורקייה. את הקריירה שלה החלה בשנת 1996, כאשר הוציאה את אלבום הבכורה שלה *Be Adam*. גולשן היא אחת מהאמנים הטורקיים המצליחים ביותר בכל הזמנים, תוך שהיא גם אחד מהאמנים הטורקיים עם מספר הלהיטים הרב ביותר ועם מספר המכירות הגבוה ביותר וזאת, בנוסף לעובדה שהיא מחזיקה באלבום *Of... Of...*, שנחשב לאחד מהאלבומים הטורקיים הנמכרים ביותר בכל הזמנים.

גולשן הפכה לאמן הראשון בהיסטוריה שהצליח לשהות למעלה מ-40 שבועות בצמרת מצעד טורקיה טופ 20; המצעד החשוב ביותר בעולם המוזיקה הטורקי. כמו כן, הפכה גם לאמן הראשון שחצה את רף 50 ו-60 השבועות בצמרת המצעד. בין היתר, היא מחזיקה במספר הרב ביותר של להיטים שכבשו את פסגת המצעד והם: "Bi' An Gel",‏ "Yeni Biri",‏‏ "Sözde Ayrılık",‏ "Yatcaz Kalkcaz Ordayım",‏ "Kardan Adam",‏ "İltimas",‏ "Bangır Bangır"‏ ו-"Bir İhtimal Biliyorum". בנוסף לכך, שירה "Bangır Bangır", הוא השיר הראשון במצעד שהצליח לשהות בצמרת הפסגה שלו במשך 13 שבועות. בשנת 2019, היא הוציאה את הלהיט "Bir İhtimal Biliyorum", שהצליח לשהות בפסגת המצעד במשך 13 שבועות גם כן.

בשנת 2015 הוציאה את אלבומה *Bangır Bangır*, שנחשב לאחד מהאלבומים הטורקיים המצליחים ביותר בכל הזמנים, עם מכירות של למעלה מ-100,000 עותקים בחודשים בודדים. כבר בצאתו, כבש האלבום את פסגת מצעד האלבומים של טורקיה, תוך שהפך שם לאלבום זהב בפרק זמן קצר. שיר הנושא שלו "Bangır Bangır", שבר שיא היסטורי במצעד טורקיה טופ 20, בכך ששהה בפסגת המצעד במשך 13 שבועות. השיר "Dan Dan", שנכלל גם הוא באלבום, היה ללהיט בין-לאומי.

חיים וקריירה
------------

גולשן, המכונה "מדונה של טורקיה", החלה את הקריירה שלה בשנת 1996, כאשר הוציאה את אלבום הבכורה שלה, *Be Adam*. האלבום זכה להצלחה מתונה ובהמשך הוציאה את *Of... Of...*, שהפך לימים לאחד מהאלבומים הטורקיים המצליחים והנמכרים ביותר בכל הזמנים. בין הלהיטים שנכללו באלבום ניתן למנות את "Of Of",‏ "Sakıncalı",‏ "Nazar Değmesin" ו-"Sarışınım". בין לבין, הוציאה את האלבום *Erkeksen*, שזכה להצלחה מתונה ואת האלבום *Şimdi*, מתוכו יצא קליפ אחד בלבד, לשיר "İhanet", עקב המשבר הכלכלי שפקד את טורקיה בסמוך לצאתו. בשנת 2005, יצא אלבום הרמיקס *2005 Özel: Of... Of... Albümü ve Remixler*, שזכה להצלחה נאה בעולם.

אלבום האולפן החמישי שלה *Yurtta Aşk Cihanda Aşk*, יצא לאור בשנת 2006 ודורג במקום הראשון ברשימת האלבומים הנמכרים ביותר של D&R. מכירותיו בטורקיה עמדו על למעלה מ-171,000, מה שגרם לאיגוד תעשיית ההקלטות הטורקי להעניק לו את תואר הזהב. מתוך האלבום יצאו קליפים לשירים "Ya Tutarsa",‏ "Yurtta Aşk Cihanda Aşk" ו-"Canın Sağolsun", תוך שהראשון מביניהם הפך ללהיט ונכנס לחמישייה הפותחת בטורקיה טופ 20. השני הפך ללהיט, וכבש את פסגת המצעד. "En Şahanesinden" זכה להצלחה רבה גם במצעד, כאשר דורג במקום הרביעי והפך לאחד משיריה המצליחים ביותר של גולשן באותה העת.

בשנת 2007, יצא אלבומה *Ama Bir Farkla*. מכירותיו של האלבום אינן ידועות, אך הופנו כלפיו ביקורות שונות. לקראת סוף העשור הראשון של המאה ה-21, הוציאה את האלבום המצליח *Önsöz*. השיר "Bi' An Gel", שנכלל באלבום הפך ללהיט ענק בטורקיה תוך שהיה בפסגת מצעד השירים של המדינה במשך שלושה שבועות רצופים. בעקבות "Rüya" של זינט סאלי, הוא הודח מהמקום הראשון וירד למקום השני למשך שבוע אחד. ב-26 במאי 2011, כבש להיטה "Yeni Biri" את פסגת המצעד גם כן, שם שהה במשך שבוע אחד. כבר באותה השנה, הוציאה להיט נוסף: "Sözde Ayrılık", שכבש את פסגת מצעד השירים של המדינה גם כן, במשך ארבעה שבועות רצופים.

לאחר שני עשורים של קריירה מוצלחת, הצליחה גולשן לחדש את הצלחתה בכמה רמות מההצלחה לה זכתה באותם העשורים, כאשר הוציאה בשנת 2013 את האלבום *Beni Durdursan mı?*. הסינגל הראשון מתוכו "Yatcaz Kalkcaz Ordayım", נחשב לאחד מהלהיטים הטורקיים המצליחים ביותר בכל הזמנים וזאת, בנוסף לכך שהוא שהה בפסגת מצעד טורקיה טופ 20 במשך שבעה שבועות רצופים. הקליפ שלו צבר למעלה מ-22 מיליון צפיות. הסינגל השני "Kardan Adam", שיחזר את הצלחת קודמו כאשר נשאר בפסגת המצעד במשך שבעה שבועות רצופים גם כן. הקליפ שלו צבר למעלה מ-8.5 מיליון צפיות והוא אחד משיריה המצליחים ביותר של גולשן. האלבום עצמו נמכר בלמעלה מ-100,000 עותקים בטורקיה בלבד, ונחשב לאחד מהאלבומים הטורקיים הנמכרים ביותר בעשור השני של המאה ה-21. בשנת 2014, הוציאה גם את הסינגל "İltimas", ששהה בפסגת המצעד במשך 12 שבועות והיה לשיר הראשון שהצליח לעשות זאת באותם הזמנים, עד שגולשן עצמה הצליחה להרחיב את השיא פעמיים. (עם "Bangır Bangır" ו-"Bir İhtimal Biliyorum", שיצאו בהמשך)

בשנת 2015, יצא אלבומה המצליח ביותר של גולשן ואחד מהאלבומים הטורקיים המצליחים ביותר בכל הזמנים, *Bangır Bangır*. הסינגל הראשון מתוכו "Bangır Bangır", הפך לשיר הראשון בהיסטוריית מצעד טורקיה טופ 20 שהצליח לשהות בפסגה במשך 13 שבועות. מעבר להצלחתו חסרת התקדים במצעד, הוא הפך לקליפ הסולו הטורקי הראשון שחצה את רף 300 מיליון הצפיות. כיום, נחשב "Sen Olsan Bari", של אליינה טילקי לקליפ הסולו הטורקי הנצפה ביותר בכל הזמנים. הסינגל "Dan Dan", הפך ללהיט בינלאומי גם כן, כאשר צבר למעלה מ-140 מיליון צפיות ביוטיוב.

בתחילת שנת 2019, ארבע שנים לאחר שלא כבשה את פסגת מצעד טורקיה טופ 20, הוציאה גולשן את הלהיט "Bir İhtimal Biliyorum", שהצליח לשהות בפסגת המצעד במשך 13 שבועות רצופים. שיא שהחזיקה בו עם שירה "Bangır Bangır", ששהה בפסגת המצעד במשך 13 שבועות גם כן. הקליפ שלו זכה להצלחה גם כן, כאשר צבר למעלה מ-140 מיליון צפיות. כמו כן, הוא הפך לרביעי שלה שחוצה את רף 100 מיליון הצפיות.

באוגוסט 2022 נעצרה גולשן בעקבות תיעוד שלה בסרטון מאפריל 2022 כשהיא מתבדחת על כך שאחד המוזיקאים שלה סובל מ"סטייה" כיוון שלמד בבית ספר דתי מוסלמי, כמו זה שבו התחנך הנשיא ארדואן. היא מואשמת בהסתה לשנאה. לאחר הפצת התיעוד היא צייצה בטוויטר שהתבדחה עם עמיתיה, ושהבדיחה פורסמה על ידי אלו שמבקשים לפלג את החברה. לדבריה, היא מגנה על החופש שהיא מאמינה בו, ורואה עצמה מושלכת אל עבר הסוף הקיצוני שממנו הזהירה בעבר. עם זאת, היא התנצלה בפני כל מי שנפגע מדבריה בסרטון. בעבר כבר עוררה גולשן זעם בקרב חוגים אסלאמיסטיים בטורקיה, כשהניפה באחת מהופעותיה את דגל הגאווה לאות תמיכה בקהילת הלהט"ב, הסובלת מדיכוי בטורקיה

דיסקוגרפיה
----------

### אלבומי אולפן

* 1996: *Be Adam*
* 1999: *Erkeksen*
* 2001: *Şimdi*
* 2004: *Of... Of...*
* 2006: *Yurtta Aşk Cihanda Aşk*
* 2007: *Ama Bir Farkla*
* 2009: *Önsöz*
* 2013: *Beni Durdursan mı?*
* 2015: *Bangır Bangır*

קישורים חיצוניים
----------------

ויקישיתוף מדיה וקבצים בנושא **גולשן** בוויקישיתוף
* אתר האינטרנט הרשמי של גולשן
* גולשן, ברשת החברתית פייסבוק

* גולשן, ברשת החברתית אקס (טוויטר)

* גולשן, ברשת החברתית אינסטגרם

* גולשן, סרטונים בערוץ היוטיוב

* גולשן, במסד הנתונים הקולנועיים IMDb (באנגלית)

* גולשן, באתר אייטונס (באנגלית)

* גולשן, באתר ספוטיפיי

* גולשן, באתר Last.fm (באנגלית)

* גולשן, באתר AllMusic (באנגלית)

* גולשן, באתר MusicBrainz (באנגלית)

* גולשן, באתר דיזר

* גולשן, באתר Yandex.Music (ברוסית)

* גולשן, באתר Discogs (באנגלית)

* גולשן, באתר Songkick (באנגלית)

* גולשן, באתר Genius

הערות שוליים
------------

1. ↑  DMC • ארול קוזה • ראקס • פרטג'י • רק ביי סאצ'י • סוני מיוזיק
2. 1 2  Gülşen'in Az Bilinen İlk 3 Albümü - POPKEDİ, web.archive.org, ‏2016-04-26
3. 1 2  Gülşen kimdir?, www.hurriyet.com.tr (בטורקית)
4. 1 2  Of Avrupa of!, Milliyet (בטורקית)
5. 1 2  , Twitter
6. ↑  , Twitter
7. 1 2  , Twitter
8. ↑  , Twitter
9. ↑  , Twitter
10. 1 2  , Twitter
11. ↑  GOLD, web.archive.org
12. ↑  Doğan Müzik Kitap Mağazacılık ve Pazarlama A.Ş. Müzik - Çok Satanlar : D&R;'da, web.archive.org
13. 1 2  Gülşen - Dan Dan
14. 1 2  "מדונה של טורקיה" נעצרה בגלל בדיחה על בתי ספר איסלאמיים, באתר ynet, 27 באוגוסט 2022
15. ↑  MİLLİYET İNTERNET - SON DAKİKA, web.archive.org, ‏2005-07-30
16. ↑  Gülşen'in Az Bilinen İlk 3 Albümü - POPKEDİ, web.archive.org, ‏2016-04-26
17. ↑  Gulshen\* - 2005 Özel (Of...Of... Albümü Ve Remixler), Discogs (באנגלית)
18. ↑  "En Çok Dinlenen Albümler (Yerli)". D&R. Archived from the original on 3 March 2006.
19. ↑  Wayback Machine, web.archive.org, ‏2009-05-09
20. ↑  MÜ-YAP Bağlantılı Hak Sahibi Fonogram Yapımcıları Meslek Birliği, web.archive.org, ‏2016-03-03
21. ↑  Nielsen Music Control - www.nielsenmusiccontrol.com, web.archive.org, ‏2006-04-08
22. ↑  Nielsen Music Control - www.nielsenmusiccontrol.com, web.archive.org, ‏2006-05-03
23. ↑  Nielsen Music Control - www.nielsenmusiccontrol.com, web.archive.org, ‏2007-03-03
24. ↑  Gülşen, Ercan Saatçi ile anlaştı, www.haberturk.com (בטורקית)
25. ↑  Magazin Gündeminden Başlıklar 19/07/2009, Sabah (בטורקית)
26. ↑  Eurovision'a katılsam kesin birinci olurum, Milliyet (בטורקית)
27. ↑  Esenshop | Gülşen / Önsöz, web.archive.org, ‏2016-08-09
28. 1 2  , Twitter
29. ↑  Gülşen - Beni Durdursan mı?, Discogs (באנגלית)
30. ↑  Gülşen - Yatcaz Kalkcaz Ordayım
31. ↑  Gülşen - Kardan Adam
32. ↑  CENGİZ SEMERCİOĞLU, Rekor onda, www.hurriyet.com.tr (בטורקית)
33. ↑  Gülşen - Bangır Bangır
34. ↑  YouTube Stats of Aleyna Tilki - Sen Olsan Bari, kworb.net
35. ↑  , Twitter
36. ↑  Gülşen - Bir İhtimal Biliyorum
37. ↑  Gülşen YouTube Statistics and History, kworb.net

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9590 1575
* LCCN: n2012070951
* MusicBrainz: 6f297c66-464e-4aa6-b815-3a17991dce1d
* VIAF: 290726404
* WorldCat: lccn-n2012070951

 |